Pitbike Mx by #11: 2010.08
Bejegyezte: Lecso dátum: 22:16:00 0 megjegyzés
Forrás: Dirtsport
''Kondíció és állóképesség edzés
Egy jó motorosnak fontos a kondíciója, hiszen hiába tud jól menni, ha nem bírja, nem fog elérni kimagasló eredményeket!Az erőnlétednek rendben kell lennie, ezért mai anyagunk a kondíció- erő és állóképesség edzésről fog szólni!Általában ezeket a dolgokat már a télen rendbe kell tenni, hiszen nagyon kellemetlen, ha az első motorozásnál lehangolja a motorost, hogy fizikálisan kimerült!A felkészülés során a programunknak tartalmaznia kell az izomerősítést, és hogy bírjuk "tüdővel".
Nagyon sok motoros panaszkodik arra, hogy "bedurran" az alkarja, vagy más izomcsoport, és emiatt sokkal nehezebb tartani a motort,fékezni, vagy akár kuplungolni. Ez a jelenség általában oxigén hiány, illetve tejsav felhalmozódás miatt van.
Edzésprogramunkat úgy kell összeállítani,hogy az ilyen eseteket minél későbbre tudjuk tolni!Ezt a fajta edzést nagyon sokan, köztük én sem szeretem mert elég önkínzó, amikor kényszeríteni kell magadat arra, hogy a gyakorlatot tovább, és még tovább folytasd. Akarat és kitartás kérdése!
Motoros edzés
Kicsit konkretizáljuk a dolgokat, mondjuk egy motoros edzésre, ugyanis ez az ami a legtöbbet használ! Állóképességet ha edzel, a pályán azokat a mozgásokat, amik kimerítenek nagyon sokszor kell gyakorolni!Ne csak arról szóljon a motorozás, hogy körbe körbe mész.Válassz ki nehezebb pályarészeket, akár más terepet, ami pl. gödrösebb, csúszósabb. Ne a tempó legyen a lényeg, hanem az, hogy szinte kifulladásig motorozz! Ha van lehetőséged, menj homokos pályára, vagy csúszós talajúra. Sok fordulót gyakorolj! Tartsd be a rövid féktávokat, és az azonnali kigyorsítást! Természetesen a helyes testtartással! A ló túloldalára sem szabad átesni. Ha már nagyon fáradt vagy, és azt veszed észre, hogy nem a megfelelő testtartással motorozol, kidőlsz, rossz a lábtartásod, javítsd és figyelj erre!Ezért is kezdtük a cross sulit ezekkel az órákat, hiszen mindennek ez az alapja! A fokozatosság nagyon hangsúlyos!Nem szabad csak kimenni és motorozni...ez hobbi célra megfelelő, azonban ha tudatosan akarsz edzeni, bontsd szét a pályát!Szakaszold, és minden fordulót, ugrót addig gyakorolj, amíg az tökéletes nem lesz. Ha azt érzed, hogy minden zökkenőmentes, sokkal kevesebb energia felhasználással fogsz motorozni.Ha szenvedsz, mert semmi nem úgy megy, ahogy elképzeled elrontja a kedvedet, és rányomja a bélyegét technikádra, és erőnlétedre is! Tapasztalt emberek azt mondják, hogy az edzés időtartama soha ne legyen 60 percnél rövidebb, és 180 percnél hosszabb!Ebben benne vannak a szükséges pihenők is.Az ideális időtartam megterheléstől függően a 2 intervallum között helyezkedik el!
Fizikai edzés
Ha nincs időt,lehetőséged motorozni, muszáj egy kicsit erősíteni, vagy csak szinten tartani magad! Itt a legfontosabb a megfelelő gyakorlat végzése, és a megfelelő súly kiválasztása.
A súlyt amivel a gyakorlatot végezzük úgy kell kiválasztani, hogy legalább 10 -szer tudjunk ismételni! Ez azért fontos, mert a túl nagy súly lelassít, nekünk pedig gyors és precíz mozdulatokra lesz szükségünk.
- fekve nyomás - állva nyomás - karhajlítás - húzódzkodás - nyak mögé vett súllyal guggolás. Érdemes nagyobb periódusokban csinálni, mondjuk 4 x 8-10
Láb erősítésre: - szökdelés páros lábbal, mondjuk padkára , egy lábon szökdelés, ugrókötelezés. - sprintelés, és a tüdőnek (ami állóképességünket is nagyban javítja) a tartalmas futás. (kb. fél óra folyamatosan)
- Én jó időben sokat járok bicajozni, nagyon sokat használ!
Kézszorító izmok edzése: - teniszlabda, gumigyűrű préselés tenyerünkben.80-100 szor, majd 1 percig folyamatosan szorítsuk. - ha van egy rossz kormányod, 1 percig azt is szorongathatod, majd 1 perc pihenés után ismételd! - kb. 5 kg-os súlyt egy zsinegre kötve, vmilyen csőre felcsavarni!Kar nyújtva, törzs, derék egyenes.
Hasizom erősítésre: - nyújtott ülésben lábemelés 20 cm magasságban a talajtól, ezt tartsuk ki kb. 1 percig, majd pihenő után ismételjük min. 8-szor. - felülés hasprésen, 4 x 15 - felülés felhúzott lábakkal, 4 x 15.
Mindaddig, amíg nem vagy megfelelő súlyban , ezek a gyakorlatok elég húzósak lesznek!Talán az elsődleges dolog egy fizikai , hosszabb edzés elkezdése előtt a súlyfelesleg ledobása.
Gyerekeknek mozgással és egészséges táplálkozással (nasi, cola, mesterséges készételek minimalizálása már elegendő lehet, hiszen úgyis nőnek)
Itt is vagyunk, az étkezésnél..Edzés komolyságától függ az, hogy ki mennyit, és hogyan étkezik, de én megtanultam egy fontos dolgot, amihez egy diéta segített hozzá!Próbálj meg kisebb adagokat, inkább többször enni, és ha lehetséges bontsd külön az ételeket!Ez azt jelenti, hogy a gyomorba mindig egyféle táplálék jut, amit így könnyen lebont. 4 felé bonthatjuk a táplálékot!Fehérje, keményítő, szénhidrát, gyümölcs.
Fehérjék: - Főtt vagy sült hús, hal, tojás, sajt, valamint joghurt, kefir, túró
Keményítők: - Bármilyen zöldségféle (bab, borsó, zöldbab, kukorica, lencse, sárgarépa, burgonya…), főzve vagy sütőben sütve. Keményítő a rizs is.
Szénhidrát: - Főtt tészta vagy pizza. Vagy bármilyen sós sütemény
Gyümölcs: - Bármilyen gyümölcs.
Erről bővebben a következő linken olvashattok! http://mindmegette.hu/Sok kitartást, és eredményekben gazdag edzést kívánok!
Forrás: edzéstípusok : Kökényesy György : Porban az igazság, táplálkozás: http://www.mindmegette.hu/"
Bejegyezte: Viktória T. dátum: 7:36:00 0 megjegyzés
Bejegyezte: Viktória T. dátum: 22:27:00 0 megjegyzés
Bár erdetileg Siófokra terveztük, de úgy döntöttünk inkább a dunavecsei pályán tartjuk a vasárnapi edzést. Az időjárás nem igazán volt kegyes hozzánk, a délutáni órákban újra 30 fokhoz közelített a hőmérő higanyszála. Az edzésen négyen vettünk részt. A juniorok küzül sajnos Kovács Patrik #3, és Fodor Milán #22 gépe még mindig nem üzemképes, így a fiatal versenyzők csapatát
Stefanics Adám #9,
Bakon Sanyi #2 ,
- és jómagam Levi#11-
képviseltük
Velünk tartott Kiss Józsi #101 (senior) is.
A dunavecsei pitbike pálya igen technikás (most kissé nyomos is volt) , igy célszerű az energiánkkal jól gazdálkodni. Ezt én már az elején elbaltáztam, egy hosszúra sikerült ugrással. A lyukas ugró érkező púpja helyett, az ugrón túl kb. 3 méterrel a kanyarban landoltam, szerencsére sikerült a motort megtartanom, így nekem nem esett bajom, de a hátsó lengővilla bánta az akciót :(.
A második akciót Sanyónak sikerült kiviteleznie.Az elmondások szerint: az egyik ugrató utáni kanyargós részben rossz nyomba érkezett, az az oldalfalhoz vitte, majd nekiterelte egy traktorguminak így igen csúnyát esett. A kisujja sérült, de ellátás (ásványvizes lemosás, ragtapasz ;) után tovább folytatta a menetet. A hátsó fék letört.
Ádám motorján az edzés vége felé a gázbowden szakadt el. Egyedül Józsi és Bucci-ja úszta meg fennakadások nélkül a napot.
Edzőnk: Matern Balázs szokás szerint egyenként értékelte teljesítményünket és mindenkit személyre szóló instrukciókkal látott el.
A tanácsokat a következő körökben igyekeztünk megfogadni, ezzel lényegesen javult a technikánk és az erőnkkel is jobban tudtunk gazdálkodni. Újra sokat tanulhattunk.
Ilyenkor döbbenhetünk rá mennyivel többet fejlődhetünk egy tapasztalt versenyző által tartott, szervezett edzésen, mint saját kútfőből, esetleges megfigyeléseinkre támaszkodva. Ha valaki még kezdő, így elkerülhető a rossz beidegződések rögzülése.
Ezért én azt javaslom, hogy aki kedvet érez ehhez a sporthoz (legyen akár junior, akár senior, akár a kettő közt ;) , vegyen részt szervezett edzésen. Jó lenne, ha többen is lennénk, és nem hagynánk , hogy létszámhiány miatt leépüljön ez a viszonylag könnyebben elérhető technikai sport kishazánkban.
Bejegyezte: Lecso dátum: 5:04:00 0 megjegyzés
Címkék: cross edzés, Dunavecse pitbike pálya, motocross edzés gyerek, pitbike, pitbike edzés, pitbike pálya
Bejegyezte: Lecso dátum: 12:28:00 1 megjegyzés
Az elmúlt hét vasárnapján és a tegnapi napon újra Sóskúton gyakoroltunk csapattársammal Bakon Sándorral (alias: Sanyó). Természetesen kisöcsém: Benedek sem hiányozhatott :). Most nincs időm sokat írni ezért néhány képpel illusztrálom a beszámlót:
Szerencsére többen is voltunk juniorok a pályán így érdekesebb volt
Az elmaradhatatlan szerelés ;)
Nagypapám (autószerelő mester) mindig segít, ha a technika ördöge akcióba lép.
Mi addig szusszanunk egyet.
Irány a nagy pálya:
A tegnapi napot Sanyó nálunk töltötte. Délelőttre motorozást terveztünk, de a program kissé megcsúszott. Egy kis kuplungbowden szerelést kellett beiktatni indulás előtt. A bowdenjavító szakibácsi szerencsére soron kívűl megjavította. Köszönet érte :))
Irány a sóskúti cross pálya:
Eső után a talaj is jó volt. A sóskúti pálya üzemeltetője: Vid Ferenc egyébként is ügyel arra, hogy a pálya a lehető legjobban kiszolgálja a motocross szerelmeseinek igényeit.
Hamarosan fejlesztések is várhatók:
Gyerek pálya + ugratókkal
Quad nyomvonal kialakítása folyamatban.
Pitbike pálya reményeink szerint az ősz folyamán.
Sanyónak is tetszik ;)
Az a fránya rózsatüske már megint!
Talán nem kellene lemennem a pályáról!?
Dióhéjban ennyi.....
Következik: Siófok Retro Ride 2010. aug. 20-án.
Bejegyezte: Lecso dátum: 1:38:00 0 megjegyzés
Címkék: bowden javítás, cross, edzés, pitbike
Ma reggel elindultunk Dunavecsére. Én izgultam mert teljesen új lett a pálya, a kiöntött Duna miatt. Olyan szinten, hogy a duplaugrató tövében horgásztak.
Amikor odaértünk körbemotoroztuk a pályát. Egyik-másik kanyarban nagyon nagy sár volt.
Egy-két kör után ki is csúsztam aminek az volt az eredménye, hogy majdnem belementem egy "tóba". Amikor vissza akartam jönni a pályára az első kerekem belecuppant egy sárkupacba amiből csak segítséggel tudtam kijönni.A második menetben már nem voltak ilyen problémák, mert már nagyobb tempóval mentem. Volt két "superman" ugratásom: az egyik féllábasra sikerült a másik meg nagyon csőrösre (pontosabban beleállt az első kerekem az érkezőbe :S)
A harmadik menetben még tovább próbáltam gyorsulni, akkor nem történt semmi különös.Az utolsó futamban meg már rájöttem (Sanyó jóvoltából), hogy van egy belső nyom is a sáros kanyarban ami kicsit szárazabb volt.A vége felé elkezdett dadogni a motor és féltem, hogy valami baja lesz, meg amúgy sem ment úgy mint azelőtt, úgyhogy ott kicsit elvettem a tempóból.
Elég durva volt az elején, már akkor nagyjából elfáradtam a végére meg...
/a többi, Dunavecsei pitbike pályán készült képet a jobb oldalon, a diavetítésre kattintva megnézheted./
Raiderek: Kiss József 101#, Screiner János 583#, Bakon Sándor 2#,Varga Benedek pocket bike, + jómagam: Varga Levente 11#
Bejegyezte: Lecso dátum: 7:10:00 1 megjegyzés
Címkék: cross, Dunavecse pitbike pálya, edzés, pitbike
Elkészítettem a fórumomat
Fórum elérhető: jobb oldalon,a képek alatt
Még nincs túl sok téma ha van ötleted nyiss egy témát ezt azért írom ide mert nem szeretnék senkit leutánozni.
Bejegyezte: Lecso dátum: 8:58:00 1 megjegyzés
Ma reggel hívott az edzőm, hogy nem tud edzést tartani a kislángi pitbike pályán. Azt mondta, hogy ő nem tud jönni, de Sanyóék eljönnek Sóskútra.
Mikor megérkeztünk éppen simították a pályát...Először mentünk 15 percet az edző pályán, kanyarokat gyakoroltuk, majd kis pihenés után felmentünk a nagyra. Egy-két kör után Sanyó elhívott a nagy emelkedőre amin egyszer régebben elestem. Nagy izgalommal jöttem ki a kanyarból nagy gázzal...és sikerült felmennem. Pihenés után megint mentünk a gyakorló pályán.
A második menetben próbáltam a technikára figyelni és gyorsulni, néhány kör után Sanyó eltűnt...Kilazult a kipufogó. Úgyhogy ennyi volt Sanyónak a motorozás.Én is elfáradtam és nem sokkal később kiálltam.
Már nem mentünk többet, elindultunk haza...
(Képek jobb oldalt)
Bejegyezte: Lecso dátum: 6:03:00 2 megjegyzés
Címkék: cross, edzés, motocross, pitbike, pitbike pálya, Sóskút